Према љетопису бродачке цркве, у Бродцу 1723. године постојала црква-брвнара, која је била удаљена око 1,5 км југозападно од садашњег храма. Турци су је запалили 1788. године, да би 1790. године била изграђена нова црква-брвнара, нешто ближе садашњем храму. Пред овом брвнаром је кнез Иво Кнежевић откупио робље од Кулин-капетана 1806. године. Овај догађај је опјевао гуслар Филип Вишњић. И ова црква је запаљена 1876. године након Невесињскe пушкe.